**Text from Knauf Insulation free for use:**

**Fra null til tredje størst – og reisen fortsetter**

**I Danmark har Knauf Insulation gått fra null til å bli en etablert og respektert
leverandør av isolering på åtte år. Søren Bendix, Business Development Manager hos Knauf Insulation i Danmark, har all grunn til å være stolt – men ikke fornøyd.**

 **– Vi kan gjøre det enda bedre når det gjelder tilgjengelighet og service, sier han og viser til det nye samarbeidet med lager- og logistikkjempen DSV.**

Søren Bendix har en imponerende CV og har jobbet i byggebransjen siden 1983, blant annet i USA og Tyskland. Da Knauf Insulation etablerte seg i Danmark, var han den rette til å ta utfordringen.

– Før sommeren 2009 hadde ikke Knauf Insulation solgt en eneste kvadratmeter isolering. I dag er vi en integrert del av bransjen. Denne reisen har vært utrolig spennende, sier Søren Bendix.

Og han har selv gått fra en rolle som omreisende selger til at bli salgsansvarlig for Danmark med ytterligere tre selgere i organisasjonen.

Knauf Insulations suksess i Danmark understrekes av optimismen i byggebransjen.

– Etter finanskrisen, som rammet Danmark i 2007, føles det som om byggebransjen endelig er tilbake på rett spor igjen og at man kan merke litt mer optimisme. Men hos Knauf Insulation har vi også stått skikkelig på for å være med i fremste rekke.

En del av “markedsføringsarbeidet” gjøres også av stadig flere fornøyde kunder, som har oppdaget fordelene med Knauf Insulations produkter.

– Det er litt som å kaste en stein i vannet og se hvordan ringene sprer seg. Vi har i dag et svært godt samarbeid med flere store trelastkjeder og er dermed lett tilgjengelige i hele Danmark.

**Enda bedre service**
Denne tilgjengeligheten skal nok bli enda bedre gjennom det nye samarbeidet med DSV i Hedensted like utenfor Vejle.

– Med DSV får vi et nytt og enda større sentrallager i Danmark, noe som er et stort skritt mot enda bedre service. Akkurat nå driver vi og fyller lageret med alle produktene våre. Fra nå av kan vi levere hele sortimentet fra dag til dag til alle adresser med fast broforbindelse i hele Danmark.

– Hvis man bestiller før klokken 12.00, er varene fremme hos kunden neste dag.

Det gjelder uansett om det er til et trelastlager eller en entreprenør på en byggeplass. En håndverker skal ikke måtte stå og vente på materialer, sier Søren Bendix.

**Kontakt:**
Peter Isacsson, Nordic General Manager | +46 (0)706 45 00 06
Fredrik Stengarn, Press Officer | +46 (0)735 23 23 32
Thomas Pompe, Management assistent | +46 (0)703 35 54 43
Elin Gustafsson, Nordic Marketing Coordinator | +46 (0)703 65 66 04